b'\n_START_ARTICLE_\nVan Goghov Vidov ples\n_START_SECTION_\nVsebina\n_START_PARAGRAPH_\nVan Gogh in Gauguin \xc5\xbeivita skupaj v rumeni hi\xc5\xa1i v Arlesu, vendar pa Gauginu za\xc4\x8dne to skupno \xc5\xbeivljenje \xc5\xbee presedati zaradi prijateljevega nenehnega "Vidovega plesa". Sklene, da se bo odselil, Van Gogh pa ga roti, naj ostane, saj ga ljubi. Gaugin si \xc5\xbeeli za\xc5\xbeiveti na nekem daljnem otoku, v neokrnjeni naravi, dale\xc4\x8d pro\xc4\x8d od malome\xc5\xa1\xc4\x8danskega okolja, Van Gogh pa ga prepri\xc4\x8duje, da je tak\xc5\xa1en otok v njunih srcih. Prerekata se, Gaugin zasmehuje Van Gogha, nakar ga le-ta napade z britvijo. Dejanja se v trenutku pokesa in si v znamenje pokore odre\xc5\xbee uho, Gaugin pa pobegne._NEWLINE_Sre\xc4\x8data se v bordelu, kjer ga Van Gogh zopet roti, naj ne odhaja, saj ga je strah samote. Gaugin ga ponovno zavrne, zato se s pro\xc5\xa1njo za skupno bivanje obrne k prostitutki Rachel. Da bi ji dokazal svojo ljubezen, ji podari svoje odrezano uho. Rachel omedli, sam do\xc5\xbeivi epilepti\xc4\x8dni napad, Gaugin pa zbe\xc5\xbei na vlak in odpotuje._NEWLINE_Pred Rumeno hi\xc5\xa1o Van Gohg naleti na paglavce, ki ga zasmehujejo. V besu za\xc4\x8dne vanje metati svoje slike, vse dokler ne pride dr. Gachet in odpodi otroke. Van Gogh se za\xc4\x8dne spra\xc5\xa1evati o smislu svojega slikarskega dela. Nenadoma pobesni in uperi revolver v dr. Gacheta, saj ta ob\xc4\x8duduje njegovo umetnost, njemu pa gre na \xc5\xbeivce. Toda roka se mu povesi, zgrozi se nad samim sabo in odide v hi\xc5\xa1o. Od tam se zasli\xc5\xa1i strel, dr. Gachet pa odhiti za njim. Van Gogh blodi v epilepti\xc4\x8dnih kr\xc4\x8dih, pogovarja se s prividi in se nazadnje mrtev zgrudi na tla. Ob njegovem truplu \xc5\xbealujeta njegov brat Theo in dr. Gachet, od zunaj pa se sli\xc5\xa1i sramotilna pesem.'